אל-בוכמאל

אל-בוקמאל (בערבית - البوكمال) היא עיר בסוריה, הידועה גם בשם "אבו קמאל". היא שוכנת במזרח סוריה, על גדות נהר הפרת בסמוך לגבול עם עיראק. העיר משמשת מרכז אזורי לסביבתה החקלאית. בסמוך לה נמצאות עתיקות דורה אירופוס והעיר העתיקה מארי.

היסטוריה 
אל-בוקמאל נכבשה בידי ארגון המדינה האסלאמית בתחילת יולי 2014.

ב-8 בנובמבר 2017 הודיעו צבא אסד והכוחות הנאמנים לו כי כבשו את אל-בוקמאל, אולם היא נכבשה מחדש על ידי המדינה האסלאמית כעבור יומיים. ב-19 בנובמבר 2017 כבשו שוב הכוחות הנאמנים לאסד את אל-בוקמאל.

ב-9 בספטמבר 2019 דווח בתקשורת על תקיפת מתקן טילים איראני הנמצא בעיירה על ידי כלי טיס, ייתכן כטב"מ. אותו בסיס צבאי שהותקף נשלט על ידי מיליציות פרו-איראניות ואנשי חזבאללה. גורם ביטחוני סורי האשים את ישראל בתקיפה.

ב-29 בספטמבר 2019 נפתח מעבר הגבול בין סוריה לעיראק הסמוך לעיר, לאחר שהיה סגור מאז 2012.

קישורים חיצוניים

הערות שוליים 

סוריה: ערים
יישובים בסוריה שנכבשו על ידי המדינה האסלאמית